അമല്‍ നീരദ് - വിക്കിപീഡിയ

# അമല്‍ നീരദ്

### വിക്കിപീഡിയ, ഒരു സ്വതന്ത്ര വിജ്ഞാനകോശം.

അമല്‍ നീരദ്

ചലച്ചിത്ര സംവിധായകന്‍, ഛായാഗ്രാഹകന്‍ എന്നീ നിലകളില്‍ പ്രവര്‍ത്തിക്കുന്നു. എറണാകുളം സ്വദേശിയാണ്.

## [തിരുത്തുക] ആദ്യകാലം

എറണാകുളം മഹാരാജാസ് കോളേജിലെ മുന്‍ അധ്യാപകനും എഴുത്തുകാരനുമായ സി.ആര്‍ ഓമനക്കുട്ടന്റെ മകന്‍. മഹാരാജാസ് കോളേജില്‍ തൊണ്ണൂറുകളുടെ ആദ്യ പകുതിയില്‍ ചലച്ചിത്ര ഭ്രമവുമായി നടന്ന സംഘത്തില്‍ അംഗമായിരുന്നു അമല്‍. ഛായാഗ്രാഹകന്‍ രാജീവ് രവി, യുവ സംവിധായകരായ അന്‍വര്‍ റഷീദ്, വിനോദ് വിജയന്‍ തുടങ്ങിയവര്‍ ഈ കൂട്ടായ്മയില്‍നിന്നാണ് ചലച്ചിത്ര രംഗത്തേക്ക് വളര്‍ന്നത്. അമല്‍ രണ്ടു തവണ കോളേജ് യൂണിയന്‍ ചെയര്‍മാനുമായിരുന്നു.

## [തിരുത്തുക] സിനിമാ പഠനം

കൊല്‍ക്കത്തയിലെ സത്യജിത്ത് റായ് ഫിലിം ഇന്‍സ്റ്റിറ്റ്യൂട്ടില്‍ വിദ്യാര്‍ഥിയായിരിക്കെത്തന്നെ അമല്‍ ഛായാഗ്രഹണത്തില്‍ മികവു തെളിയിച്ചു. മീനാ ഝാ എന്ന ഡിപ്ളോമാ ചിത്രത്തില്‍ അമല്‍ ഒരുക്കിയ ദൃശ്യങ്ങള്‍ ദേശീയ ചലച്ചിത്ര അവാര്‍ഡ്‌ ജൂറിയുടെ പ്രത്യേക പരാമര്‍ശം നേടി.

പിന്നീട്‌ ഗോഥേ ഇന്‍സ്റ്റിറ്റ്യൂട്ടിന്റെ സ്കോളര്‍ഷിപ്പോടെ ബെര്‍ലിനിലെ കോണ്‍റാഡ്‌ വോള്‍ഫ്‌ ഹായ്‌ ഫിലിം സ്കൂളില്‍ ഉപരിപഠനം നടത്തി. മടങ്ങിയെത്തിയശേഷം മ്യൂസിക്ക് ആല്‍ബങ്ങളും പരസ്യ ചിത്രങ്ങളും ചെയ്തുകൊണ്ടിരിക്കുന്പോഴാണ് രാംഗോപാല്‍ വര്‍മയുടെ സിനിമാ നിര്‍മാണ കമ്പനിയായ ഫാക്ടറിയില്‍ അവസരം ലഭിച്ചത്.

## [തിരുത്തുക] സിനിമയില്‍

രാംഗോപാല്‍ വര്‍മ നിര്‍മിച്ച്‌ രോഹിത് ജുഗ്‌രാജ്‌ സംവിധാനം ചെയ്ത ജെയിംസ് എന്ന ചിത്രത്തിലൂടെ ബോളിവുഡില്‍ ഛായാഗ്രാഹകനായി അരങ്ങേറ്റം കുറിച്ചു. ചിത്രം ബോക്സ്‌ ഓഫീസില്‍ കാര്യമായ വിജയം നേടിയില്ലെങ്കിലും അമലിന്റെ ഛായാഗ്രഹണ മികവ് ചര്‍ച്ചാവിഷമായി.

രഞ്ജിത്ത് സംവിധാനം ചെയ്ത ബ്ളാക്കിലൂടെ മലയാള സിനിമയില്‍ അരങ്ങേറ്റം കുറിച്ചു. ബ്ലാക്കിന്റെ ടേക്കുകളും ശ്രദ്ധ പിടിച്ചുപറ്റി. ജെയിംസിനു ശേഷം താന്‍ സംവിധാനം ചെയ്ത ശിവ എന്ന ചിത്രത്തിനും രാംഗോപാല്‍ വര്‍മ അമലിനെയാണ്‌ കാമറ ഏല്‍പ്പിച്ചത്‌.

അമലിന്റെ പ്രതിഭ തിരിച്ചറിഞ്ഞ നടന്‍ മമ്മൂട്ടി സംവിധാന രംഗത്തേക്ക്‌ ചുവടുവെക്കാനുള്ള നീക്കത്തിന്‌ നിറഞ്ഞ മനസോടെയാണ്‌ പിന്തുണ നല്‍കിയത്‌.മമ്മൂട്ടി നായകനാകുന്ന ബിഗ് ബി എന്ന ചിത്രത്തിലൂടെയാണ് അമല്‍ സംവിധായകന്റെ കുപ്പായമണിയുന്നത്. ഈ ചിത്രത്തിന്റെ കഥ എഴുതിയിരിക്കുന്നതും അമല്‍ ആണ്.

Retrieved from "http://ml.wikipedia.org../../../%E0%B4%85/%E0%B4%AE/%E0%B4%B2/%E0%B4%85%E0%B4%AE%E0%B4%B2%E0%B5%8D%E2%80%8D_%E0%B4%A8%E0%B5%80%E0%B4%B0%E0%B4%A6%E0%B5%8D.html"

സൂചികകള്‍: ഉള്ളടക്കം | ചലച്ചിത്രം

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക